මුතූ®ර් ප්‍රදේශයේ ස්ථාන රැසක විශාල ප්‍රමාණයේ බඹර වද දැක ගැනීමට තිබේ.මුතූ®ර් ප්‍රාදේශීය ලේකම් කාර්යාලයේ, රෝහල් නේවාසිකාගාරයේ, හා ඒ අවට ඇති විශාල ගස්වල මෙසේ බඹරවද බොහෝමයක් දැක ගැනීමට තිබේ.මහජනයා බහුලව ගැවසෙන ස්ථානවල ඇති මෙම බඹරවද අධික සුලඟට සෙලවීම හා කුරුල්ලන් වැනි පක්‍ෂින් ගැටීම නිසා පසුගිය දිනවල බඹරුන් දෂ්ට කිරීම හේතුවෙන් තිස් දෙනෙකුට වැඩි ප්‍රමාණයක් මුතූර් මූලික රෝහලෙන් ප්‍රතිකාර ලබාගෙන ඇති බව වාර්තා වේ.මුතූ®ර් අල්හිදායා මහා විද්‍යාලයේ ඉහළ මහලේ තිබූ බඹර වදයක් ඇවිස්සීමෙන් එම පාසලේ හා අසල්වැසි පාසලක සිසුන් හා ගුරුවරුන් දෙපිරිසටම බඹරු දෂ්ට කිරීම නිසා පාසල් දෙකම එක් දිනක් වසා තැබීමට කලාප අධ්‍යාපන අධ්‍යක්‍ෂ තුමාට සිදුවිය.